ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ΤΕΥΧΟΣ ΔΕΥΤΕΡΟ Αρ. Φύλλου 536 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ6α/776 

Εναρμόνιση της Ελληνικής Νομοθεσίας προς την αντίστοιχη 
κοινοτική στον τομέα της κατάταξης ως προς τον τρόπο 
διαθέσεως των φαρμακευτικών προϊόντων, που προορίζο¬ 
νται για ανθρώπινη χρήση, της επισήμανσης και του φύλ¬ 
λου οδηγιών αυτών καθώς και της διαφήμισής τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΥΓΕΙΑΣ, 
ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 1,2 και 3 του Ν. 1338/83 «περί 
εφαρμογής του κοινοτικού δικαίου» (ΦΕΚ 34/Α/17.3.83) 
όπως τροποποιήθηκε από το άρθρο 6 του Ν. 1440 (ΦΕΚ 
70/Α/17.6.84) «Συμμετοχή της Ελλάδος στο κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητας Ανθρακος και Χάλυβος του Οργανισμού Εφο¬ 
διασμού της ΕΙΙΒΑΤΟΜ» και του άρθρου 65 του Ν. 

1892/90 «για τον εκσυγχρονισμό και την ανάπτυξη και άλ¬ 
λες διατάξεις» (ΦΕΚ ΙΟΙ/τ.Α'). 

β) Του άρθρου 2 παρ. 2 περ. α' και β' του Ν. 1316/83 , 
όπως αντικαταστάθηκε με τις διατάξειςτου άρθρου 1 του" 
Ν. 1965/91 (ΦΕΚ 146/Α/26.9.91) κά του άρθρου 14 
παρ. 4 εδ. 1 του Ν. 1316/83 «Ίδρυση, οργάνωση και αρ¬ 
μοδιότητες του Εθνικού Οργανισμού Φαρμάκων (ΕΟΦ) 
της Εθνικής Φαρμακοβιομηχανίας (ΕΦ) της Κρατικής 
Φαρμακαποθήκης (ΚΦ) και τροποποίηση της Φαρμακευ¬ 
τικής Νομοθεσίας και άλλες διατάξεις (ΦΕΚ 3/Α7 
11.1.83). 

2. Τις οδηγίες: 92/26/ΕΟΚ, σχετικά με την κατάταξη 
για τη χορήγηση των φαρμακευτικών προϊόντων που προ¬ 
ορίζονται για ανθρώπινη χρήση, (Ε.Ε.Κ. |_ 113/30.4.92). 

- 92/27/ΕΟΚ «σχετικά με την επισήμανση και το φύλλο 
οδηγιών των φαρμακευτικών προϊόντων που προορίζονται 
για ανθρώπους» (Ε.Ε.Κ. 1_ 113/30.4.92). 

- 92/28/ΕΟΚ «για τη διαφήμιση των φαρμακευτικών 
προϊόντων που προορίζονται για ανθρώπους» (Ε.Ε.Κ. ί_ 
113/30.4.92). 

3. Την εισήγηση του ΔΣ/ΕΟΦ αριθ. 0-938/16/ 
25.11.92. 

4. Την κοινή απόφαση του Πρωθυπουργού και του 
Υπουργού Εθνικής Οικονομίας υπ’ αριθ. Υ. 1935/2.12.92 


20 Ιουλίου 1993 


«Καθορισμός αρμοδιοτήτων των Υφυπουργών Εθνικής Οι¬ 
κονομίας (ΦΕΚ Β/726/92). 

5. Την κοινή απόφαση του Πρωθυπουργού και του 
Υπουργού Υγείας, Πρόνοιας και Κοινωνικών Ασφαλίσεων 
υπ’ αριθ. Υ. 1938/9.12.92 «Ανάθεση αρμοδιοτήτων στους 
Υφυπουργούς Υγείας, Πρόνοιας και Κοινωνικών Ασφαλί¬ 
σεων....» (ΦΕΚ Β/727/11.12.92). 

6. Το άρθρο 29Α του Ν. 1558/85 (Α! 137) όπως προ¬ 
στέθηκε με το άρθρο 27 του Ν. 2081 /92 (Α' 154), αποφα¬ 
σίζουμε: 

Αρθρο 1 
Σκοπός 

Οι διατάξεις αυτής της κοιν. υπουργικής απόφασης 
αποσκοπούν στην προσαρμογή της Ελληνικής Νομοθε¬ 
σίας στον τομέα του τρόπου διάθεσης των φαρμακευτι¬ 
κών προϊόντων ποϋ προορίζονται για ανθρώπινη χρήση, 
της επισήμανσης και του φύλλου οδηγιών αυτών καθώς 
και της διαφήμισής τους προς τις διατάξεις των οδηγιών: 

α) 92/26/ΕΟΚ της 31 ης Μαρτίου 1992 «σχετικά με την 
κατάταξη για τη χορήγηση των φαρμακευτικών προϊόντων 
πο/προορίζονται για ανθρώπινη χρήση». 

/(Ε.Ε.Κ. 1.113 της 30.4.92). 

β) 92/27/ΕΟΚ της 31 ης Μαρτίου 1992 «σχετικά με την 
επισήμανση κάι το φύλλο οδηγιών των φαρμακευτικών 
προϊόντων που προορίζονται για ανθρώπους». 

(Ε.Ε.Κ. Ι_ 113 της 30.4.92). 

γ) 92/28/ΕΟΚ της 31ης Μαρτίου 1992 «για τη διαφή¬ 
μιση των φαρμακευτικών προϊόντων που προορίζονται για 
ανθρώπους» 

(Ε.Ε.Κ. 1.113 της 30.4.92). 

ΜΕΡΟΣ 1 (ΟΔ/92/26/ΕΟΚ) 

Κατάταξη ως προς τον τρόπο διάθεσης των φαρμακευ¬ 
τικών προϊόντων που προορίζονται για ανθρώπινη χρήση. 

Άρθρο 2 (άρθρο 1 Οδηγία 92/26) 

1. Τα φαρμακευτικά προϊόντα που προορίζονται για αν¬ 
θρώπινη χρήση κατατάσσονται σε δύο βασικές κατηγο¬ 
ρίες: 

α) Τα φαρμακευτικά προϊόντα που χορηγούνται μόνο με 
ιατρική συνταγή και 

β) Τα φαρμακευτικά προϊόντα που χορηγούνται και χω¬ 
ρίς ιατρική συνταγή. 

2. Ως ιατρική συνταγή νοείται κάθε εντολή που προέρ- 

χεται από επαγγέλματα εξουσιοδοτημένο να εκδίδει συ¬ 
νταγές φαρμακευτικών προϊόντων. 

Άρθρο 3 (άρθρο 2 Οδηγία 92/26) 

1. Όταν ο ΕΟΦ (Εθνικός Οργανισμός Φαρμάκων) επι¬ 
τρέπει τη διάθεση ενός φαρμακευτικού προϊόντος στην 
αγορά, το κατατάσσει ρητά στα: 

-φαρμακευτικά προϊόντα για τα οποία απαιτείται ια¬ 
τρική συνταγή 

- φαρμακευτικά προϊόντα για τα οποία δεν απαιτείται 
ιατρική συνταγή (ΜΗ.ΣΥ.ΦΑ.). 

Για το σκοπό αυτό, ο ΕΟΦ εφαρμόζει τα κριτήρια που 
απαριθμούνται στο άρθρο 4 παράγραφος 1. 

2. Ο ΕΟΦ μπορεί να καθορίζει υποκατηγορίες για τα 
φαρμακευτικά προϊόντα που μπορούν να χορηγούνται 
μόνο με ιατρική συνταγή. Στην περίπτωση αυτή, αναφέρο- 
νται στην ακόλουθη κατάταξη: 

α) Τα φαρμακευτικά προϊόντα που χορηγούνται με ια¬ 
τρική συνταγή, ανανεώσιμη ή όχι 

β) Τα φαρμακευτικά προϊόντα που χορηγούνται με ει¬ 
δική ιατρική συνταγή 

γ) Τα φαρμακευτικά προϊόντα που χορηγούνται με ια¬ 
τρική συνταγή περιορισμένης χρήσης και που προορίζο¬ 
νται να χρησιμοποιηθούν σε ειδικευμένο περιβάλλον. 

Άρθρο 4 (άρθρο 3 Οδηγίας 92/26) 

1. Τα φαρμακευτικά προϊόντα χορηγούνται μόνο βάσει 
ιατρικής συνταγής εφόσον: 

- ενδέχεται να θέσουν, αμέσως ή εμμέσως, την υγεία 
σε κίνδυνο ακόμη και όταν γίνεται κανονική χρήση αυτών, 
εάν χρησιμοποιούνται χωρίς ιατρική παρακολούθηση, ή 

- γίνεται συχνά και σε πολύ μεγάλο βαθμό μη κανονική 
χρήση αυτών με αποτέλεσμα να τίθεται η υγεία αμέσως ή 
εμμέσως σε κίνδυνο, ή 

- περιέχουν ουσίες ή παρασκευάσματα με βάση τις ου¬ 
σίες αυτές, των οποίων η δράση ή/και οι παρενέργειες εί¬ 
ναι αναγκαίο να μελετηθούν εκτενώς ή, 

-συνήθως συνταγογράφονται προκειμένου να χορη¬ 
γούνται δια της παρεντερικής οδού. 

2. Για την κατάταξη φαρμακευτικών προϊόντων, στην 
υποκατηγορία των φαρμακευτικών προϊόντων που χορη¬ 
γούνται μόνο βάσει ειδικής ιατρικής συνταγής, λαμβάνο- 
νται υπόψη τα ακόλουθα στοιχεία: 

- το φαρμακευτικό προϊόν περιέχει, πέραν μιας επιτρε¬ 
πτής δόσης, μια ουσία που έχει χαρακτηρισθεί ως ναρκω¬ 
τικό ή ψυχοτρόπο κατά την έννοια των διεθνών συμβά¬ 
σεων (σύμβαση των Ηνωμένων Εθνών του 1961 και του 
1971)ή 

- το φαρμακευτικό προϊόν ενδέχεται, σε περίπτωση μη 
κανονικής χρήσης, να αποτελεί σημαντικό κίνδυνο φαρ¬ 
μακευτικών καταχρήσεων, να προκαλεί εξάρτηση ή να πα¬ 
ρεκτραπεί η χρήση του για παράνομους σκοπούς ή 

-το φαρμακευτικό προϊόν περιέχει ουσία η οποία, 
επειδή είναι νέα ή έχει ορισμένες ιδιότητες, θα μπορούσε 
για λόγους προφύλαξης να θεωρηθεί ότι ανήκει στην 
ομάδα αυτή. 

3. Για την κατάταξη των φαρμακευτικών προϊόντων 
στην υποκατηγορία εκείνων που χορηγούνται μόνο βάσει 
ελεγχόμενης συνταγής, περιορισμένης χρήσης λαμβάνο- 
νται υπόψη τα ακόλουθα στοιχεία: 

-το φαρμακευτικό προϊόν, λόγω φαρμακευτικών του 
χαρακτηριστικών ή λόγω του ότι είναι νέο φαρμακευτικό 
προϊόν ή για λόγους.προστασίας της δημόσιας υγείας, 
χρησιμοποιείται αποκλειστικά για αγωγή Που μπορεί να γί¬ 


νει μόνο σε νοσοκομείο. 

- το φαρμακευτικό χρησιμοποιείται για τη θεραπεία 
ασθενειών των οποίων η διάγνωση πρέπει να γίνεται σε 
νοσοκομείο ή σε ιδρύματα με κατάλληλα διαγνωστικά 
μέσα, αλλά η χορήγησή του και η παρακολούθηση των 
ασθενών μπορεί να γίνεται και εκτός νοσοκομείου ή 

- το φαρμακευτικό προϊόν προορίζεται για περιπατητι¬ 
κούς ασθενείς αλλά η χρήση του μπορεί να έχει πολύ σο¬ 
βαρές παρενέργειες και συνεπώς απαιτείται συνταγή χο¬ 
ρηγούμενη κατ’ ανάγκην από ειδικό, καθώς και ειδική πα¬ 
ρακολούθηση κατά τη διάρκεια της αγωγής. 

4. Κατ’ εξαίρεση ο ΕΟΦ επιτρέπει παρεκκλίσεις από 
την εφαρμογή των παραγράφων 1,2 και 3 βάσει αξιολογή- 
σεως σχετικών στοιχείων όσον αφορά: 

- τη μέγιστη μοναδική ή ημερήσια δόση, τη δοσολογία, 
τη μορφή του φαρμακευτικού προϊόντος ορισμένες μορ¬ 
φές συσκευασίας ή/και 

- άλλους όρους χρησιμοποίησης που έχει καθορίσει. 

5. Ο ΕΟΦ ακόμη και αν δεν κατατάξει ένα φαρμακευ¬ 
τικό προϊόν σε μία από τις υποκατηγορίες που αναφέρο- 
νται στο άρθρο 3 παράγραφος 2, οπωσδήποτε λαμβάνει 
υπόψη τα κριτήρια που αναφέρονται στις παραγράφους 2 
και 3 του παρόντος άρθρου όταν καθορίζει εάν ένα φαρ¬ 
μακευτικό προϊόν πρέπει να κατατάσσεται στην κατηγορία 
των φαρμακευτικών προϊόντων που χορηγούνται μόνο με 
ιατρική συνταγή. 

Άρθρο 5 (άρθρο 4 Οδηγία 92/26) 

Τα φαρμακευτικά προϊόντα που χορηγούνται χωρίς ια¬ 
τρική συνταγή είναι εκείνα που δεν έχουν τα χαρακτηρι¬ 
στικά που αναφέρονται στο άρθρο 4. 

Άρθρο 6 (άρθρο 5 Οδηγία 92/26) 

1. Ο ΕΟΦ καταρτίζει τον κατάλογο των φαρμακευτικών 
προϊόντων των οποίων η χορήγηση, γίνεται υποχρεωτικά 
με ιατρική συνταγή προσδιορίζοντας, εάν αυτό είναι ανα¬ 
γκαίο, την κατηγορία στην οποία κατατάσσονται. Ο κατά¬ 
λογος αυτός ενημερώνεται κάθε χρόνο. 

2. Ο ΕΟΦ επανεξετάζει και, κατά περίπτωση, τροπο¬ 
ποιεί την κατάταξη ενός φαρμακευτικού προϊόντος, εφαρ¬ 
μόζοντας τα κριτήρια που αναφέρονται στο άρθρο 4 κατά 
την, ανά πενταετία, ανανέωση της αδείας κυκλοφορίας ή 
όταν νέα στοιχεία περιέλθουν εις γνώση του. 

Άρθρο 7 (άρθρο 6 Οδηγία 92/26) 

1. Εντός δύο ετών από την έναρξη ισχύος της παρούσας 
κοινής υπ. απόφασης ο ΕΟΦ κοινοποιεί στην Επιτροπή 
και, κατόπιν σχετικής αιτήσεως, στα άλλα κράτη μέλη τον 
κατάλογο που αναφέρεται στο άρθρο 6 παρ. 1. 

2. Ο ΕΟΦ κοινοποιεί κάθε χρόνο στην επιτροπή και στα 
άλλα κράτη μέλη τις τροποποιήσεις που επιφέρει στον κα¬ 
τάλογο που αναφέρεται στην παράγραφο 1. 

ΜΕΡΟΣ II (ΟΔ/92/27/ΕΟΚ) 

Επισήμανση και φύλλο οδηγιών των φαρμακευτικών 

προϊόντων που προορίζονται για ανθρώπινη χρήση. 

ΚΕΦΑΛΑΙΟ I 

Ορισμοί και πεδίο εφαρμογής 
Άρθρο 8 (άρθρο 1, ΟΔ/92/27/ΕΟΚ) 

1. Το μέρος II της κοινής απόφασης αυτής αφορά την 
επισήμανση και το φύλλο οδηγιών των φαρμακευτικών 
προϊόντων, τα οποία προορίζονται για ανθρώπινη χρήση 
και για τα οποία εφαρμόζεται το κεφάλαιο 2 της υπ’ από- 

φάσης Α 6 α/ 9392 / 91 / 92 . 

2. Για τους σκοπούς της παρούσας υπ. απόφασης νοού¬ 
νται ως: 

- «Ονομασία του φαρμακευτικού προϊόντος»; η ονομα¬ 
σία που μπορεί να είναι φανταστική ονομασία είτε κοινή ή 
επιστημονική ονομασία συνοδευόμενη από ένα σήμα ή 
την επωνυμία του παρασκευαστή η φανταστική ονομασία 
δεν μπορεί να συγχέεται με την κοινή ονομασία. 

- «Κοινή ονομασία»: η διεθνής κοινή ονομασία που προ- 
τείνεται από την Παγκόσμια Οργάνωση Υγείας ή στην πε¬ 
ρίπτωση που δεν υπάρχει, η συνήθης κοινή ονομασία. 

- «Δοσολογία του φαρμακευτικού προϊόντος»: η περιε¬ 
κτικότητα σε δραστικό συστατικό, εκφρασμένη σε ποσό¬ 
τητα ανά μονάδα λήψης, ανά μονάδα όγκου ή βάρους ανά¬ 
λογα με την παρουσίαση. 

- «Στοιχειώδης συσκευασία»: ο περιέκτης ή κάθε άλλη 
μορφή συσκευασίας που βρίσκεται σε άμεση επαφή με το 
φαρμακευτικό προϊόν. 

- «Εξωτερική συσκευασία»: Η συσκευασία μέσα στην 
οποία τοποθετείται η στοιχειώδης συσκευασία. 

- «Επισήμανση»: οι ενδείξεις επί της εξωτερικής ή επί 
της στοιχειώδους συσκευασίας. 

- «Φύλλο οδηγιών»: Το ενημερωτικό έντυπο για τον 
χρήστη, το οποίο συνοδεύει το φαρμακευτικό προϊόν». 

- «Παρασκευαστής»: Ο κάτοχος της άδειας που αναφέ- 
ρεται στο άρθρο 10 της υπ’ απόφασης Α6α/9392/91/92 
για λογαριασμό του οποίου το ειδικευμένο πρόσωπο έχει 
εκπληρώσει τις υποχρεώσεις που καθορίζονται στο άρθρο 
13 της ίδιας υπουργικής απόφασης. 

ΚΕΦΑΛΑΙΟ II 

Οι παρ. 1 -5 του άρθρου 9 της Υπουρ. Απόφ. Α6/9392/ 
91 /92 αντικαθίστανται από το παρόν κεφάλαιο ως εξής: 

ΕΠΙΣΗΜΑΝΣΗ ΤΩΝ ΦΑΡΜΑΚΕΥΤΙΚΩΝ ΠΡΟΪΟΝΤΩΝ' 

Άρθρο 9 (άρθρο 2,. ΟΔ/92/27/ΕΟΚ) 

1. Η εξωτερική συσκευασία ή εφόσον δεν υπάρχει εξω¬ 
τερική συσκευασία, η στοιχειώδης συσκευασία κάθε φαρ¬ 
μακευτικού προϊόντος πρέπει να φέρει τουλάχιστον τις 
ακόλουθες ενδείξεις: 

α) Την ονομασία του φαρμακευτικού προϊόντος, η οποία 
ακολουθείται από την κοινή ονομασία όταν το φαρμακευ¬ 
τικό προϊόν αποτελείται από ένα μόνο δραστικό συστατικό 
και η ονομασία του είναι φανταστική εφόσον ένα φαρμα¬ 
κευτικό προϊόν κυκλοφορεί υπό πολλές φαρμακευτικές 
μορφές ή / και, διαφορετικές δοσολογίες ή φαρμακευτική 
μορφή ή / και η δοσολογία (ενδεχομένως για βρέφη, παι¬ 
διά, ενήλικες) πρέπει να αναγράφονται στην ονομασία του 
φαρμακευτικού προϊόντος. 

β) Την ποιοτική και ποσοτική σύνθεση σε δραστικά συ¬ 
στατικά κατά μονάδες λήψης ή, ανάλογα με τη μορφή χο- 
- ρήγησης, για καθορισμένο όγκο ή βάρος, με χρήση των 
. κοινών ονομασιών. 

γ) Τη φαμακευτική μορφή και το περιεχόμενο σε βάρος, 
σε όγκο ή σε μονάδες λήψης. 

δ) Κατάλογο των εκδοχών των οποίων η δράση ή το απο¬ 
τέλεσμα είναι αναγνωρισμένα και τα οποία περιλαμβάνο¬ 
νται σε Υπουργ. Αποφάσεις που δημοσιεύονται σε εναρ¬ 
μόνιση προς Κοινοτικές Οδηγίες. Εάν όμως το προϊόν εί¬ 
ναι ενέσιμα, τοπικής χρήσεως ή κολλύριο, πρέπει να ανα¬ 
γράφονται όλα τα συστατικά. 

ε) Τον τρόπο χορήγησης και, αν είναι αναγκαίο, την οδό 
χορήγησης. 

στ) Ειδική προειδοποίηση σύμφωνα με την οποία το 


φαρμακευτικό προϊόν, πρέπει να φυλάγεται μακριά από 
παιδιά. 

ζ) Ειδική προειδοποίηση, αν είναι απαραίτητη, για το 
φαρμακευτικό προϊόν αυτό. 

η) Την ημερομηνία λήξης με τρόπο σαφή (μήνας/ 
έτος). 

θ) Τις ειδικές προφυλάξεις για τη διατήρηση του φαρμα¬ 
κευτικού προϊόντος, εφόσον απαιτείται. 

ι) Τις ιδιαίτερες προφυλάξεις για την απόρριψη των μη 
χρησιμοποιούμενων προϊόντων ή των υπολειμμάτων που 
προέρχονται από τα προϊόντα αυτά, εφόσον απαιτείται. 

ια) Το όνομα και τη διεύθυνση του κατόχου της άδειας 
κυκλοφορίας. 

ιβ) Τον αριθμό της άδειας κυκλοφορίας, 
ιγ) Τον αριθμό της παρτίδας παρασκευής, 
ιδ) Όταν πρόκειται για φαρμακευτικά προϊόντα που χο¬ 
ρηγούνται και χωρίς ιατρική συνταγή και υπάγονται στο κα¬ 
θεστώς των «ΜΗ.ΣΥ.ΦΑ» (μη συνταγογραφούμενα φάρ¬ 
μακα) πρέπει να αναγράφονται και οι ενδείξεις χρή¬ 
σεως. 

2. Η εξωτερική συσκευασία μπορεί να περιλαμβάνει ση¬ 
μεία ή πικτογράμματα με σκοπό την επεξήγηση ορισμέ¬ 
νων από τις πληροφορίες που αναφέρονται στην παρά¬ 
γραφο 1 καθώς και άλλες πληροφορίες που να συμβιβάζο¬ 
νται με τη συνοπτική περιγραφή των χαρακτηριστικών του 
προϊόντος, χρήσιμες για τη διαφώτιση σε θέματα υγείας, 
κανένα όμως στοιχείο δεν πρέπει να έχει διαφημιστικό χα¬ 
ρακτήρα. 

Άρθρο 10 (άρθρο 3, ΟΔ/92/27/ΕΟΚ) 

1. Οι στοιχειώδεις συσκευασίες, εκτός από εκείνες που 
αναφέρονται στις παραγράφους 2 και 3 πρέπει να φέρουν 
τις ενδείξεις που προβλέπονται στο άρθρο 9. 

2. Όταν οι στοιχειώδεις συσκευασίες περιέχονται σε 
εξωτερική συσκευασία σύμφωνη προς τις.απαιτήσεις του 
άρθρου 9, οι στοιχειώδεις συσκευασίες υπό μορφή ΒΙΙ3- 
ΤΕΗ πρέπει να φέρουν τουλάχιστον τις ακόλουθες ενδεί¬ 
ξεις: 

- Την ονομασία του φαρμακευτικού προϊόντός κατά τα 
οριζόμενα στο άρθρο 9 στοιχείο α). 

- Το όνομα του κατόχου της άδειας κυκλοφορίας του 
φαρμακευτικού προϊόντος στην αγορά. 

- Την ημερομηνία λήξης. 

- Τον αριθμό της παρτίδας παρασκευής. 

3. Οι μικρές στοιχειώδεις συσκευασίες στις οποίες είναι 
αδύνατη η αναγραφή των ενδείξεων που προβλέπονται 
στο άρθρο 9 πρέπει να φέρουν τουλάχιστον τις ακόλουθες 
ενδείξεις: 

- Την ονομασία του φαρμακευτικού προϊόντος και αν 
απαιτείται, τη δοσολογία και την οδό χορήγησης. 

- Τον τρόπο χορήγησης. 

- Την ημερομηνία λήξης. 

- Τον αριθμό της παρτίδας παρασκευής. 

- Το περιεχόμενο σε βάρος, όγκο ή μονάδες. 

Άρθρο 11 (άρθρο 4, ΟΔ/92/27/ΕΟΚ) 

1. Οι ενδείξεις που προβλέπονται στα άρθρα 9 και 10 
πρέπει να αναγράφονται έτσι ώστε να είναι ευανάγνω¬ 
στες, ευκολονόητες και ανεξίτηλες. 

2. Οι ενδείξεις που προβλέπονται στο άρθρο 9 πρέπει 
να συντάσονται στην ελληνική γλώσσα. Η διάταξη αυτή 
δεν εμποδίζει τη σύνταξη των ενδείξεων αυτών σε περισ¬ 
σότερες γλώσσες, εφόσον σε όλες τις χρησιμοποιούμε¬ 
νες γλώσσες αναγράφονται οι ίδιες ενδείξεις. 



. 5650 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρθρο 12 (άρθρο 5, ΟΔ/92/27/ΕΟΚ) 

1. Ο ΕΟΦ δεν μπορεί να απαγορεύσει ή εμποδίσει την 
διάθεση φαρμακευτικών προϊόντων στην αγορά για λό¬ 
γους που σχετίζονται με την επισήμανση, εφόσον αυτή εί¬ 
ναι σύμφωνη με τις απαιτήσεις του παρόντος κεφα¬ 
λαίου. 

2. Κατά παρέκκλιση από την παράγραφο 1, ο ΕΟΦ δια¬ 
τηρεί το δικαίωμα να απαιτεί λεπτομέρειες επισήμανσης 
που να επιτρέπουν την αναγραφή: 

- Της τιμής του φαρμακευτικού προϊόντος. 

- Των όρων απόδοσης της δαπάνης αγοράς του φαρμα¬ 
κευτικού προϊόντος από τους οργανισμούς κοινωνικής 
ασφάλισης. 

- Του νομικού καθεστώτος χορήγησης στον ασθενή, 
σύμφωνα με το μέρος I της υπουργικής αυτής απόφασης. 

- Ταυτοποίησης και γνησιότητας. 

ΚΕΦΑΛΑΙΟ III 

Το άρθρο 8 της κοινής Υπουργικής Απόφασης Α6/ 
9392/91/92 αντικαθίσταται από το παρόν κεφάλαιο. 

Φύλλο οδηγιών για το χρήστη 
Άρθρο 13 (άρθρο 6, ΟΔ/92/27/ΕΟΚ) 

Η ύπαρξη του φύλλου οδηγιών για το χρήστη μέσα στη 
συσκευασία κάθε φαρμακευτικού προϊόντος είναι υπο¬ 
χρεωτική, εκτός αν κάθε πληροφορία που απαιτείται στο 
άρθρο 14 αναγράφεται απευθείας στην εξωτερική συ¬ 
σκευασία ή στη στοιχειώδη συσκευασία. 

Άρθρο 14 (άρθρο 7, ΟΔ/92/27/ΕΟΚ) 

1. Το φύλλο οδηγιών καταρτίζεται με βάση συνοπτική 
περιγραφή των χαρακτηριστικών του προϊόντος, αναφέ- 
ρεται αποκλειστικά στο συγκεκριμένο φαρμακευτικό προ¬ 
ϊόν και περιλαμβάνει κατά σειρά: 

α) Για τον προσδιορισμό του φαρμακευτικού προϊό¬ 
ντος. 

- Την ονομασία του φαρμακευτικού προϊόντος ακολου¬ 
θούμενη από την κοινή του ονομασία εφόσον το φαρμα¬ 
κευτικό προϊόν περιέχει ένα μόνο δραστικό συστατικό και 
η ονομασία του είναι φανταστική εφόσον ένα φαρμακευ¬ 
τικό προϊόν κυκλοφορεί υπό πολλές φαρμακευτικές μορ¬ 
φές ή / και διαφορετικές δοσολογίες, η φαρμακευτική 
μορφή ή / και δοσολογία (ενδεχομένως για βρέφη, παιδιά, 
ενήλικες) πρέπει να αναγράφονται στην ονομασία του 
φαρμακευτικού προϊόντος. 

- Την πλήρη ποιοτική σύνθεση (σε δραστικά συστατικά 
και έκδοχα) καθώς και την ποσοτική σύνθεση σε δραστικά 
συστατικά, με χρήση των κοινών ονομασιών, για κάθε πα¬ 
ρουσίαση του φαρμακευτικού προϊόντος. 

- Την φαρμακευτική μορφή και το περιεχόμενο σε βά¬ 
ρος, όγκο ή μονάδα λήψης, για κάθε παρουσίαση του φαρ¬ 
μακευτικού προϊόντος. 

- Τη φαρμακοθεραπευτική κατηγορία ή τογ τύπο δρα¬ 
στηριότητας σε διατύπωση εύκολα κατανοητή για τον 
ασθενή. 

- Όνομα και διεύθυνση του κατόχου της άδειας κυκλο¬ 
φορίας και του κατασκευαστή. 

β) Τις θεραπευτικές ενδείξεις. 

γ) Απαρίθμηση των πληροφοριών που είναι απαραίτητες 
πριν από τη λήψη του φαρμακευτικού, προϊόντος. 

- Αντενδείξεις. 

- Κατάλληλες προφυλάξεις κατά τη χρήση. 

- Φαρμακευτικές και άλλες αλληλεπιδράσεις (π.χ. οινό¬ 


πνευμα, καπνός, τρόφιμα) που μπορεί να επηρεάσουν τη 
δράση του φαρμακευτικού προϊόντος. 

- Ειδικές προεδοποιήσεις. 

Στην απαρίθμηση αυτή πρέπει: 

- Να λαμβάνεται υπόψη η ιδιαίτερη κατάσταση ορισμέ¬ 
νων κατηγοριών χρηστών (παιδιά, έγκυες ή θηλάζουσες 
γυναίκες, ηλικιωμένα πρόσωπα, πρόσωπα που εμφανί¬ 
ζουν κάποια ειδική παθολογία). 

- Να γίνεται μνεία, εφόσον απαιτείται, των πιθανών συ¬ 
νεπειών της θεραπείας ως προς την ικανότητα του ατόμου 
να οδηγεί αυτοκίνητο ή να χειρίζεται ορισμένες μηχα¬ 
νές. 

- Να γίνεται μνεία των εκδόχων των οποίων η γνώση εί¬ 
ναι αναγκαία για την αποτελεσματική και ακίνδυνη χρήση 
του φαρμακευτικού προϊόντος σύμφωνα με τις Υπουργι¬ 
κές Αποφάσεις που δημοσιεύονται σε εναρμόνιση προς 
Κοινοτικές Οδηγίες. 

δ) Τις αναγκαίες και συνήθεις οδηγίες γι τη σωστή 
χρήση, ιδίως: 

- Την ποσολογία. 

- Τον τρόπο και, αν απαιτείται, την οδό χορήγησης. 

- Τη συχνότητα χορήγησης, καθορίζοντας, αν είναι ανα¬ 
γκαίο, και τη χρονική στιγμή στην οποία μπορεί ή πρέπει 
να χορηγείται το φαρμακευτικό προϊόν 

και κατά περίπτωση, ανάλογα με τη φύση του προϊό¬ 
ντος: 

- Τη διάρκεια της θεραπείας, όταν πρέπει να είναι πε¬ 
ριορισμένη. 

- Τις ενέργειες που πρέπει να γίνονται σε περίπτωση 
υπέρβασης της δοσολογίας (επί παραδείγματι συμπτώ¬ 
ματα, αγωγή επείγουσας ανάγκης). 

- Τη στάση που πρέπει να τηρηθεί σε περίπτωση που 
παραληφθεί η χορήγηση μιάς ή περισσοτέρων δόσεων. 

- Ένδειξη, εφόσον είναι αναγκαίο, του Κινδύνου να 
προκληθεί σύνδρομο αποστέρησης. 

ε) Περιγραφή των παρενεργείων που μπορεί να παρατη¬ 
ρηθούν κατά την κανονική χρήση του φαρμακευτικού προ¬ 
ϊόντος και, κατά περίπτωση, των ενεργειών που πρέπει να 
γίνουν ο ασθενής να καλείται ρητά να γνωστοποιεί στο 
γιατρό ή στον φαρμακοποιό του κάθε παρενέργεια που 
δεν αναφέρεται στο φύλλο οδηγιών. 

στ) Παραποπμή στην ημερομηνία λήξης που αναγράφε¬ 
ται στη συσκευασία, με: 

- Προειδοποίηση για την περίπτωση, υπέρβασης της 
ημερομηνίας αυτής. 

- Εφόσον απαιτείται, τις ιδιαίτερες προφυλάξεις για τη 
διατήρηση του φαρμακευτικού προϊόντος. 

- Κατά περίπτωση, προειδοποίηση για ορισμένα ορατά 
σημεία φθοράς. 

ζ) Την ημερομηνία της τελευταίας αναθεώρησης του 
φύλλου οδηγιών. 

2. Κατά παρέκκλιση της παραγράφου 1 στοιχείο β), ο 
ΕΟΦ διατηρεί το δικαίωμα να αποφασίσει να μην αναφέ- 
ρονται στο φύλλο οδηγιών ορισμένες θεραπευτικές ενδεί¬ 
ξεις, όταν η διάδοση των πληροφοριών αυτών μπορεί να 
προκαλέσει σοβαρές δυσχέρειες για τον ασθενή. 

3. Το φύλλο οδηγιών μπορεί να περιλαμβάνει σημεία ή 
πικτογράμματα με σκοπό την επεξήγηση ορισμένων από 
τις πληροφορίες που αναφέρονται στην παράγραφο 1 κα¬ 
θώς και άλλες πληροφορίες που να συμβιβάζονται με τη 
συνοπτική περιγραφή των χαρακτηριστικών του προϊό¬ 
ντος, χρήσιμες για τη διαφώτιση σε θέματα υγείας, κανένα 
όμως στοιχείο ικανό να έχει διαφημιστικό χαρακτήρα. 

Αρθρο 15 (άρθρο 8, ΟΔ/92/27/ΕΟΚ) 

Το φύλλο οδηγιών πρέπει να συντάσσεται με σαφείς και 
κατανοητούς για τους ασθενείς όρους, στην ελληνική 
γλώσσα και να είναι ευανάγνωστο. Η διάταξη αυτή δεν 
εμποδίζει τη σύνταξη των οδηγιών σε περισσότερες γλώσ¬ 
σες, υπό την προϋπόθεση ότι σε όλες τις χρησιμοποιούμε¬ 
νες γλώσσες αναφέρονται οι ίδιες πληροφορίες. 

Άρθρο 16 (άρθρο 9, ΟΔ/92/27/ΕΟΚ) 

Ο ΕΟΦ δεν μπορεί να απαγορεύσει ή εμποδίσει την διά¬ 
θεση φαρμακευτικών προϊόντων για λόγους που σχετίζο¬ 
νται με το φύλλο οδηγιών, όταν αυτό είναι σύμφωνο με τις 
διατάξεις του παρόντος κεφαλαίου. 

ΚΕΦΑΛΑΙΟ IV 

(Άρθρο 17 (άρθρο 10, ΟΔ/92/27/ΕΟΚ) 

1. Ένα η περισσότερα δείγματα ή προσχέδια (μακέτες) 
της εξωτερικής συσκευασίας και της στοιχειώδους συ- 
σκευασίας καθώς και σχέδιο του φύλλου οδηγιών υποβάλ¬ 
λονται στον ΕΟΦ μαζί με την αίτηση για την άδεια κυκλο¬ 
φορίας. 

2. Ο ΕΟΦ δεν αντιτίθεται στη διάθεση στην αγορά του 
φαρμακευτικού προϊόντος αν η επισήμανση ή το φύλλο 
οδηγιών είναι σύμφωνα με τις απαιτήσεις της παρούσας 
υπ. απόφασης ή με τις πληροφορίες που αναφέρονται στη 
συνοπτική περιγραφή των χαρακτηριστικών του προϊόντος 
που αναφέρεται στο άρθρο 3 παρ. 7 της υπ. απόφασης 
Α6α/9392/91/92. 

3. Κάθε σχέδιο τροποποίησης ενός στοιχείου σχετικού 
με την επισήμανση ή το φύλλο οδηγιών που καλύπτεται 
από την παρούσα υπ. απόφαση το οποίο δεν συνδέεται με 
τη συνοπτική περιγραφή των χαρακτηριστικών υποβάλλε¬ 
ται στον ΕΟΦ. Αν ο ΕΟΦ δεν αποφανθεί για το σχέδιο 
αυτό σε 90 ημέρες από την υποβολή της αίτησης, ο αϊτών 
μπορεί να προχωρήσει στις εν λόγω τροποποιήσεις. 

4. Το γεγονός ότι ο ΕΟΦ δεν αντιτάχθηκε στη διάθεση 
του φαρμακευτικού προϊόντος στην αγορά κατ’ εφαρμογή 
της παραγράφου 2 ή σε τροποποίηση της επισήμανσης ή 
του φύλλου οδηγιών κατ’ εφαρμογήν της παραγράφου 3 
δεν θίγει την, βάσει του κοινού δικαίου, ευθύνη του κατα¬ 
σκευαστή και κατά περίπτωση, του κατόχου της άδειας 
κυκλοφορίας. 

5. Ο ΕΟΦ μπορεί να απαλλάσσει από την υποχρέωση 
της αναγραφής ορισμένων ενδείξεων στην επισήμανση ή 
στο φύλλο οδηγιών ειδικών φαρμακευτικών προϊόντων και 
από την υποχρέωση της σύνταξης του φύλλου οδηγιών 
στην ελληνική γλώσσα όταν το φαρμακευτικό προϊόν δεν 
πρόκειται να διατεθεί στον ασθενή με σκοπό την αυτοθε¬ 
ραπεία. 

Άρθρο 18 (άρθρο 11, ΟΔ/92/27/ΕΟΚ) 

1. Σε περίπτωση μη τήρησης των διατάξεων της παρού¬ 
σας υπ. απόφασης και κατόπιν οχλήσεως του ενδιαφερο¬ 
μένου η οποία δεν επέφερε αποτέλεσμα, ο ΕΟΦ αναστέ- 
λει την άδεια κυκλοφορίας μέχρις ότου η επισήμανση και 
το φύλλο οδηγιών του σχετικού φαρμακευτικού προϊόντος 
προσαρμοστούν προς τις απαιτήσεις της παρούσας υπ. . 
απόφασης. 

2. Κάθε απόφαση που λαμβάνεται βάσει της παραγρά-' 
φου 1 πρέπει να αιτιολογείται επακριβώς. Κοινοποιείται 
στον ενδιαφερόμενο με ταυτόχρονη υπόδειξη των μέσων 
προσφυγής που προβλέπονται από την ισχύουσα νομοθε¬ 
σία και της προθεσμίας μέσα στην οποία μπορεί να υπο¬ 


βληθεί η προσφυγή. 

ΜΕΡΟΣ III (ΟΔ/92/28/ΕΟΚ) 

Διαφήμιση των φαρμακευτικών προϊόντων που προορί¬ 
ζονται για ανθρώπους. 

ΚΕΦΑΛΑΙΟ I 

Ορισμοί, πεδίο εφαρμογής και γενικές αρχές 
Άρθρο 19 (άρθρο 1, ΟΔ/92/28/ΕΟΚ) 

1. Το μέρος III της απόφασης αυτής αφορά τη διαφή¬ 
μιση, των φαρμακευτικών προϊόντων που προορίζονται για 
ανθρώπινη χρήση και στα οποία εφαρμόζονται το κεφά¬ 
λαιο 2 της υπ. απόφασης Α6α/9392/91/92. 

2. Για τους σκοπούς της παρούσας Υπουργικής Απόφα¬ 
σης νοείται ότι: 

- «Συνοπτική περιγραφή των χαρακτηριστικών του προ¬ 
ϊόντος» είναι η περίληψη που έχει εγκριθεί από τις αρμό¬ 
διες αρχές οι οποίες έχουν χορηγήσει την άδεια κυκλοφο¬ 
ρίας, σύμφωνα με το άρθρο 3 παρ. 7 της υπ. απόφασης 
Α6α/9392/91/92. 

- «Διαφήμιση των φαρμακευτικών προϊόντων» είναι 
οποιαδήποτε μορφή παροχής πληροφοριών για την προώ¬ 
θηση συνταγογράφησης, πρόβλεψης ή προτροπής που 
αποσκοπεί στην προώθηση της χορήγησης συνταγών, της 
προμήθειας, της πώλησης ή της κατανάλωσης φαρμακευ¬ 
τικών προϊόντων. Περιλαμβάνει ιδίως: 

- Τη διαφήμιση των φαρμακευτικών προϊόντων που 
απευθύνεται στο κοινό. 

- Τη διαφήμιση των φαρμακευτικών προϊόντων που 
απευθύνεται στα άτομα που είναι εξουσιοδοτημένα να χο¬ 
ρηγούν τις σχετικές συνταγές ή να προμηθεύουν τα φαρ¬ 
μακευτικά προϊόντα. 

- Την επίσκεψη ιατρικών επισκεπτών σε άτομα που εί¬ 
ναι εξουσιοδοτημένα να χορηγούν συνταγές ή να προμη¬ 
θεύουν φαρμακευτικά προϊόντα. 

- Την προμήθεια δειγμάτων. 

- Την προτροπή για την προμήθεια φαρμακευτικών 
προϊόντων, τη χορήγηση τών σχετικών συνταγών μέσω της 
παροχής, της προσφοράς ή της υπόσχεσης πλεονεκτημά¬ 
των, χρηματικών ή εις είδος, εκτός αν η πραγματική αξίας 
τους είναι ασήμαντη. 

- Την χορηγία συναντήσεων εμπορικής προώθησης στις 
οποίες παρίστανται άτομα εξουσιοδοτημένα να παρέχουν 
φάρμακα ή να χορηγούν τις σχετικές συνταγές. 

- Την χορηγία επιστημονικών συνεδρίων στα οποία συμ¬ 
μετέχουν πρόσωπα τα οποία είναι εξουσιοδοτημένα να 
χορηγούν συνταγές ή να προμηθεύουν φαρμακευτικά 
προϊόντα ιδίως δε η κάλυψη των εξόδων ταξιδιού και δια¬ 
μονής των μετεχόντων. 

4. Δεν καλύπτονται από την παρούσα απόφαση: 

- Η επισήμάνση και η παροχή οδηγιών χρήσεως των 
φαρμακευτικών προϊόντων που υπόκεινται στις διατάξεις 
του μέρους II αυτής της υπ. απόφασης. 

- Η αλληλογραφία, συνοδευόμενη, ενδεχομένως, από 
κάθε άλλο μη διαφημιστικό έγγραφο, που απαιτείται για να 
απαντηθούν συγκεκριμένες ερωτήσεις σχετικά μέ κάποιο 
συγκεκριμένο φαρμακευτικό προϊόν. 

- Οι συγκεκριμένες πληροφορίες και τα σχετικά έγ¬ 
γραφα που αφορούν για παράδειγμα, τις αλλαγές συ¬ 
σκευασίας, τις προειδοποιήσεις σχετικά με τις ανεπιθύμη¬ 
τες ενέργειες στο πλαίσιο της φαρμακευτικής επαγρύ¬ 
πνησης, καθώς και τους καταλόγους πώλησης και τους 
καταλόγους τιμών, εφόσον δεν περιέχουν καμία πληρο- 

φορία σχετικά με το φαρμακευτικό προϊόν. διανομή σε εξαιρετικές περιπτώσεις για άλλους σκο- 


- Οι πληροφορίες σχετικά με την ανθρώπινη υγεία ή τις 
ανθρώπινες ασθένειες, εφόσον δεν γίνεται ούτε καν έμ¬ 
μεση αναφορά σε κάποιο φαρμακευτικό προϊόν. 

Αρθρο 20 (άρθρο 2, ΟΔ/92/28/ΕΟΚ) 

1. Ο ΕΟΦ απαγορεύει κάθε διαφήμιση φαρμακευτικού 
προϊόντος για το οποίο δεν έχει χορηγηθεί άδεια κυκλο¬ 
φορίας σύμφωνα με τις Υπουργ. Αποφάσεις Α6α/9392/ 
91/92, Α6/οικ./3124/92 και Α6/3114/92. 

2. Όλα τα στοιχεία της διαφήμισης ενός φαρμακευτι¬ 
κού προϊόντος πρέπει να ανταποκρίνονται στις πληροφο¬ 
ρίες που περιλαμβάνονται στη συνοπτική περιγραφή των 
χαρακτηριστικών του προϊόντος. 

3. Η διαφήμιση ενός φαρμακευτικού προϊόντος. 

- Πρέπει να προάγει την ορθολογική χρήση του φαρμα¬ 
κευτικού προϊόντος παρουσιάζοντάς το με τρόπο αντικει¬ 
μενικό και χωρίς να υπερβάλλονται οι ιδιότητάς του. 

- Δεν πρέπει να είναι παραπλανητική. 

ΚΕΦΑΛΑΙΟ II 

Η διαφήμιση που απευθύνεται στο κοινό 
Άρθρο 21 (άρθρο 3, ΟΔ/92/28/ΕΟΚ) 

1. Απαγορεύεται η απευθυνόμενη στο κοινό διαφή¬ 
μιση: 

- Φαρμακευτικών προϊόντων που μπορούν να χορηγη¬ 
θούν μόνο με ιατρική συνταγή σύμφωνα με τις διατάξεις 
του μέρους 1 αυτής της υπ. αποφάσεως. 

- Φαρμακευτικών προϊόντων που περιέχουν ψυχοτρό¬ 
πος ή ναρκωτικές ουσίες, κατά την έννοια των διεθνών 
συμβάσεων. 

- Φαρμακευτικών προϊόντων που δεν μπορούν να απο¬ 
τελόσουν αντικείμενο διαφήμισης προς το κοινό σύμφωνα 
με την παράγραφο 2. 

2. Μπορούν να αποτελόσουν αντικείμενο διαφήμισης 
που απευθύνεται στο κοινό τα φαρμακευτικά προϊόντα 
που, λόγω της σύνθεσης και του σκοπού τους, έχουν προ- 
βλεφθεί και σχεδιαστεί για να χρησιμοποιηθούν χωρίς την 
παρέμβαση ιατρού για τη διάγνωση, την αναγραφή σε συ¬ 
νταγή ή την επίβλεψη της θεραπείας, στην ανάγκη με τη 
βοήθεια του φαρμακοποιού. 

Απαγορεύεται η αναφορά, στη διαφήμιση που απευθύ¬ 
νεται στο κοινό, ορισμένων θεραπευτικών ενδείξεων 
όπως για: 

- Τη φυματίωση. 

- Τις σεξουαλικά μεταδιδόμενες νόσους. 

- Τις άλλες σοβαρές λιμώδεις νόσους. 

- Τον καρκίνο και άλλες ογκοματώδεις νόσους. 

- Τη χρόνια αϋπνία. 

- Το διαβήτη και άλλες νόσους του μεταβολισμού. 

3. Επί πλέον ο ΕΟΦ δύναται να απαγορεύει την απευθυ¬ 
νόμενη στο κοινό διαφήμιση φαρμακευτικών προϊόντων 
που καλύπτονται από τα ασφαλιστικά ταμεία. 

4. Η απαγόρευση που αναφέρεται στην παράγραφο 1 
δεν εφαρμόζεται στις εκστρατείες εμβολιασμού που είναι 
εγκεκριμένες από τις αρμάδας αρχές. 

5. Η απαγόρευση που αναφέρεται στην παράγραφο 1 
εφαρμόζεται υπό την επιφύλαξη των άρθρων 3 και 7 του 
Π.Δ. 236/92 (ΦΕΚ 124/Α/16.7.92) «Άσκηση τηλεοπτι¬ 
κών δραστηριότητων στην Ελλάδα». 

6. Απαγορεύεται η άμεση διανομή φαρμακευτικών προ¬ 
ϊόντων στο κοινό για λόγους προώθησής τους από τις βιο¬ 
μηχανίες. Είναι δυνατόν ωστόσο ο ΕΟΦ να επιτρέπει τη 


πούς. 

Άρθρο 22 (άρθρ 4, ΟΔ/92/28/ΕΟΚ) 

1. Υπό την επιφύλαξη του άρθρου 21 κάθε διαφήμιση 
φαρμακευτικού προϊόντος η οποία απευθύνεται στο κοινό 
πρέπει: 

α) να είναι σχεδιασμένη κατά τρόπο ώστε να είναι προ¬ 
φανής ο διαφημιστικός χαρακτήρας του μηνύματος και το 
προϊόν να αναγνωρίζεται σαφώς ως φαρμακευτικό προϊόν, 
β) να περιλαμβάνει τουλάχιστον: 

- την ονομασία του φαρμακευτικού προϊόντος και την 
κοινή ονομασία όταν το φαρμακευτικό προϊόν δεν περι¬ 
λαμβάνει παρά μία μόνο δραστική ουσία. 

- Τις πληροφορίες τις απαραίτητες για την καλή χρήση 
του φαρμακευτικού προϊόντος. 

- Ρητή και ευανάγνωστη προτροπή να διαβαστούν προ¬ 
σεκτικά οι οδηγίες που αναγράφονται στο εσώκλειστο 
φυλλάδιο ή στην εξωτερική συσκευασία, ανάλογα με την 
περίπτωση. 

2. Η διαφήμιση ενός φαρμακευτικού προϊόντος προς το 
κοινό μπορεί, κατά παρέκκλιση της παραγράφου 1, να πε¬ 
ριλαμβάνει μόνο την ονομασία του φαρμακευτικού προϊό¬ 
ντος όταν αποκλειστικός σκοπός της διαφήμισης είναι η 
υπενθύμιση της ονομασίας αυτής. 

Άρθρο 23 (άρθρο 5, ΟΔ/92/28/ΕΟΚ) 

Η διαφήμιση φαρμακευτικού προϊόντος η οποία απευ¬ 
θύνεται στο κοινό δεν μπορεί να περιλαμβάνει οποιοδή- 
ποτε στοιχείο το οποίο: 

α) Εμφανίζει ως περιττή την επίσκεψη σε ιατρό ή τη χει¬ 
ρουργική επέμβαση, ιδίως παρέχοντας διάγνωση ή συνι- 
στώντας θεραπεία δι’ αλληλογραφίας. 

β) Υπαινίσσέται κατά τρόπο παραπλανητικό ότι η επί¬ 
δραση του φαρμακευτικού προϊόντος είναι εξασφαλι¬ 
σμένα ισοδύναμη προς ή ανώτερη από άλλη θεραπευτική 
αγωγή ή φαρμακευτικό προϊόν χωρίς παρενέργειες. 

γ) Υπαινίσσεται ότι η υγεία του ατόμου μπορεί να βελτι¬ 
ωθεί με τη χρήση του φαρμακευτικού προϊόντος. 

δ) Υπαινίσσεται ότι η υγεία του ατόμου μπορεί να υπο- 
στεί βλάβη αν δεν χρησιμοποιήσει το φαρμακευτικό προ¬ 
ϊόν, η απαγόρευση αυτή δεν αφορά τις εκστρατείες εμβο¬ 
λιασμού που αναφέρονται στο άρθρο 21 παράγραφος 4. 

ε) Απευθύνεται κατ’ αποκλειστικότητα ή κατά κύριο 
λόγο στα παιδιά. 

στ) Αναφέρεται σε σύσταση επιστημόνων, ατόμων 
ασχολούμενων επαγγελματικά με την υγεία ή άλλων δια- 
σήμων ατόμων που μπορούν, λόγω φήμης, να προωθή¬ 
σουν την κατανάλωση φαρμακευτικών προϊόντων. 

ζ) Εξομοιώνει το φαρμακευτικό προϊόν με είδος διατρο¬ 
φής, με καλλυντικό ή άλλο καταναλωτικό προϊόν. 

η) Υπαινίσσεται ότι η ασφάλεια ή η αποτελεσματικότητα 
του φαρμακευτικού προϊόντος οφείλεται στο γεγονός, ότι 
πρόκειται για ουσία «φυσική». 

θ) θα μπορούσε, περιγράφοντας ή αναπαριστώντας λε¬ 
πτομερώς τα συμπτώματα μιάς ασθένειας, να προκαλέσει 
λανθασμένη αυτοδιάγνωση. 

ι) Χρησιμοποιεί, με υπερβολικά ανησυχητικό ή παρα¬ 
πλανητικό τρόπο, σε διαβεβαιώσεις σχετικές με την επί¬ 
τευξη ίασης. 

ια) Χρησιμοποιεί, με υπερβολικά ανησυχητικό ή παρα¬ 
πλανητικό τρόπο, οπτικές αναπαραστάσεις των αλλιώ- 
σεων του ανθρώπινου σώματος που οφείλονται σε ασθέ¬ 
νειες ή τρώσεις, ή τη δράση του φαρμακευτικού προϊό- 

ντος στο ανθρώπινο σώμα ή σε μέρη του. 

ιβ) Αναφέρει ότι το φαρμακευτικό προϊόν έλαβε άδεια 
κυκλοφορίας. 

ΚΕΦΑΛΑΙΟ III 

Η διαφήμιση η οποία απευθύνεται σε ασχολούμενους 
επαγγελματικά με την υγεία. 

Άρθρο 24 (άρθρο 6, ΟΔ/92/28/ΕΟΚ) 

1. Κάθε διαφήμιση φαρμακευτικού προϊόντος η οποία 
απευθύνεται σε πρόσωπα εξουσιοδοτημένα να χορηγούν 
τις σχετικές συνταγές ή να παρέχουν το φαρμακευτικό 
προϊόν πρέπει να περιλαμβάνει: 

- Τις ουσιώδεις πληροφορίες που αντιστοιχούν στη συ¬ 
νοπτική περιγραφή των χαρακτηριστικών του προϊόντος. 

- Την κατάταξη φαρμακευτικού προϊόντος όσον αφορά 
τις προϋποθέσεις χορήγησης. 

Η διαφήμιση αυτή αναφέρει την τιμή πώλησης ή ενδει¬ 
κτική τιμή των διαφόρων συσκευασιών καθώς και το ποσο¬ 
στό επιχορήγησής τους, από τους οργανισμούς κοινωνι¬ 
κών ασφαλίσεων. 

2. Η διαφήμιση φαρμακευτικού προϊόντος σε πρόσωπα 
που είναι εξουσιοδοτημένα να χορηγούν τις σχετικές συ¬ 
νταγές ή να παρέχουν το φαρμακευτικό προϊόν μπορεί, 
κατά παρέκκλιση της παραγράφου 1, να περιλαμβάνει 
μόνο την ονομασία του φαρμακευτικού προϊόντος όταν 
έχει ως αποκλειστικό σκοπό την υπενθύμιση της εν λόγω 
ονομασίας. 

Άρθρο 25 (άρθρο 7, ΟΔ/92/28/ΕΟΚ) 

1. Κάθε ενημερωτικό έντυπο σχετικό με φαρμακευτικό 
προϊόν το οποίο αποστέλλεται ή επιδίδεται, στα πλαίσια 
της προώθησης των πωλήσεών του, σε πρόσωπα που είναι 
εξουσιοδοτημένα να χορηγούν τις σχετικές συνταγές ή να 
προμηθεύουν το φαρμακευτικό προϊόν πρέπει να περι¬ 
λαμβάνει τουλάχιστον τις πληροφορίες που αναφέρονται 
στο άρθρο 24 παράγραφος 1 και να διευκρινίζει την ημε¬ 
ρομηνία σύνταξης ή τελευταίας αναθεώρησής του. 

2. Όλες οι πληροφορίες που περιέχονται στο ενημερω¬ 
τικό έντυπο που αναφέρεται στην παράγραφο 1 πρέπει να 
είναι ακριβείς, προσαρμοσμένες στα τελευταία δεδομένα, 
επαληθεύσιμες και επαρκείς ώστε να επιτρέπουν στον 
παραλήπτη να διαμορφώσει προσωπική αντίληψη για τη 
θεραπευτική αξία του φαρμακευτικού προϊόντος. 

3. Οι αναφορές, οι πίνακες και οι άλλες εικονογραφή¬ 
σεις οι οποίες προέρχονται από ιατρικά περιοδικά ή από 
επιστημονικά συγγράματα και οι οποίες χρησιμοποιούνται 
στο ενημερωτικό έντύπο που αναφέρεται στην παρά¬ 
γραφο 1, πρέπει να αναπαράγονται πιστά και η πηγή τους 
να διευκρινίζεται επακριβώς. 

Άρθρο 26 (άρθρο 8, ΟΔ/92/28/ΕΟΚ) 

1. Οι ιατρικοί επισκέπτες πρέπει να είναι επαρκώς εκ¬ 
παιδευμένοι από την εταιρεία που τους απασχολεί και να 
έχουν ικανοποιητικές επιστημονικές γνώσεις ώστε να πα¬ 
ρέχουν ακριβείς και, κατά το δυνατόν, πλήρεις πληροφο¬ 
ρίες σχετικά με τα φαρμακευτικά προϊόντα που παρουσιά- -, 
ζουν. 

2. Κατά τη διάρκεια κάθε επίσκεψης, οι ιατρικοί επισκέ¬ 
πτες οφείλουν να επιδίδουν στο επισκεπτόμενο πρόσωπο 
ή να έχουν στη διάθεσή του, για κάθε φαρμακευτικό προ¬ 
ϊόν, που παρουσιάζουν, τη συνοπτική περιγραφή των χα¬ 
ρακτηριστικών του προϊόντος συμπληρωμένη, από τις 
αναφερόμενες στο άρθρο 24 παράγραφος 1 πληροφορίες 
για την τιμή και το ποσοστό επιχορήγησής τους από τους 


οργανισμούς κοινωνικών ασφαλίσεων. 

3. Οι ιατρικοί επισκέπτες οφείλουν να αναφέρουν στην 
επιστημονική υπηρεσιά η οποία αναφέρεται στο άρθρο 31 
παράγραφο 1 όλες τις πληροφορίες που αφορούν τη 
χρήση των φαρμακευτικών προϊόντων τα οποία διαφημί¬ 
ζουν, ιδιαίτερα όσον αφορά τις ανεπιθύμητες ενέργειες 
που τους γνωστοποιούνται από τα πρόσωπα που έχουν 
επισκεφθεί. 

Άρθρο 27 (άρθρο 9, ΟΔ/92/28/ΕΟΚ) 

1. Στα πλαίσια της προώθησης των πωλήσεων φαρμα¬ 
κευτικών προϊόντων σε πρόσωπα που είναι εξουσιοδοτη¬ 
μένα να χορηγούν τις σχετικές συνταγές ή να προμηθεύ¬ 
ουν τα φαρμακευτικά προϊόντα, απαγορεύεται η παροχή, 
προσφορά ή υπόσχεση στα εν λόγω πρόσωπα δώρου, χρη¬ 
ματικού ωφελήματος ή ωφελήματος εις είδος εκτός από 
τα είδη αμελητέας αξίας που έχουν σχέση με το επάγ¬ 
γελμα του ιατρού ή φαρμακοποιού. 

2. Η φιλοξενία, στα πλαίσια εκδηλώσεων για την προώ¬ 
θηση των πωλήσεων, πρέπει πάντα να είναι εύλογη και 
δευτερεύουσας σημασίας σε σχέση με τον κύριο στόχο 
της συνάντησης δεν,πρέπει επίσης να παρέχεται και σε 
άλλους, εκτός από -τους επαγγελματικά ασχολούμενους 
με την υγεία. / 

3. Τα πρόσωπα που είναι εξουσιοδοτημένα να χορηγούν 
τις σχετικές συνταγές ή να προμηθεύουν τα φαρμακευ¬ 
τικά προϊόντα δεν μπορούν να ζητούν ή να δέχονται οποιο- 
δήποτε από τα οφέλη που απαγορεύονται δυνάμει της πα¬ 
ράγραφου 1 ή είναι αντίθετα προς τις διατάξεις της παρα¬ 
γράφου 2. ! 

4. Τα εμπορικά μέτρα ή πρακτικές σε θυέματα τιμής, 
περιθωριών κέρδους και εκπτώσεων δεν θίγονται από το 
παρόν άρθρο. 

Άρθρο 28 (άρθρο 10, ΟΔ/92/28/ΕΟΚ) 

Οι διατάξεις του άρθρου 27 παράγραφος 1 δεν εμποδί¬ 
ζουν την άμεση ή έμμεση προσφορά φιλοξενίας κατά τη 
διάρκεια αποκλειστικά επαγγελματικών ή επιστημονικών 
εκδηλώσεων, η φιλοξενία αυτή, πρέπει πάντοτε να είναι 
εύλογη και δευτερεύουσας σημασίας σε σχέση με τον κύ¬ 
ριο επιστημονικό στόχο της εκδήλωσης, δεν πρέπει δε να 
επεκτείνεται σε άλλα πρόσωπα εκτός εκείνων που ασχο¬ 
λούνται επαγγελματικά με την υγεία. 

Άρθρο 29 (άρθρο 11, ΟΔ/92/28/ΕΟΚ) 

1. Κατ’ εξαίρεση και σύμφωνα με την παρ. 6 του άρθ. 31 
του Ν. 1316/83, είναι δυνατόν να χορηγούνται δωρεάν 
δείγματα μόνο στα πρόσωπα που είναι εξουσιοδοτημένα 
να χορηγούν τις σχετικές συνταγές υπό τις ακόλουθες 
προϋποθέσεις: 

α) μικρό αριθμό δειγμάτων ετησίως ανά φαρμακευτικό 
προϊόν και για κάθε άτομο εξουσιοδοτημένο να χορηγεί 
συνταγή για το συγκεκριμένο προϊόν 
β) κάθε προσφορά δειγμάτων, πρέπει να ανταποκρίνε- 
ται σε γραπτή αίτηση του παραλήπτη, με ημερομηνία και 
υπογραφή 

; , Υ) ο προμηθευτής δειγμάτων διαθέτει επαρκές σύστημα 
ελέγχου και ευθύνης '-· 

δ) τα δείγματα πρέπει να είναι πανομοιότυπα προς τη μι¬ 
κρότερη εμπορική συσκευασία 
ε) τα δείγματα πρέπει να φέρουν την ένδειξη «δωρεάν 
ιατρικό δείγμα - απαγορεύεται η πώληση», ή άλλη ανά¬ 
λογη ένδειξη 

στ) τα δείγματα πρέπει να συνοδεύονται από αντίγραφο 
της συνοπτικής περιγραφής των χαρακτηριστικών του . 

προϊόντος. 

ζ) να παρέχεται καθένα δείγμα φαρμακευτικών προϊό¬ 
ντων που περιέχουν ψυχοτρόπος ουσίες ή ναρκωτικά, 
κατά την έννοια των διεθνών συμβάσεων. 

Επιπλέον ο ΕΟΦ μπορεί να περιορίζει περαιτέρω τη δια¬ 
νομή διεγμάτων ορισμένων φαρμακευτικών προϊόντων. 

Αρθρο 30 (άρθρο 12, ΟΔ/92/28/ΕΟΚ) 

1. Ο ΕΟΦ μεριμνά για την ύπαρξη κατάλληλων και απο¬ 
τελεσματικών μέσων ελέγχου της διαφήμισης φαρμακευ¬ 
τικών προϊόντων. 

Τα πρόσωπα ή οι οργανώσεις που έχουν έννομο συμφέ¬ 
ρον για την απαγόρευση διαφήμισης ασυμβίβαστης με την 
παρούσα υπ. απόφαση μπορούν να προοφύγουν στα δικα¬ 
στήρια ή να καταθέσουν στον ΕΟΦ, καταγγελία κατά της 
εν λόγω διαφήμισης για να αποφανθεί για τις καταγγελίες 
.και εφόσον χρειάζεται να κινήσει τις κατάλληλες δικαστι¬ 
κές διαδικασίες. 

2.0 ΕΟΦ σε περίπτωση που θεωρεί ότι είναι αναγκαίο η 
λήψη μέτρων λόγω των διακυβευομένων συμφερόντων 
και ιδίως του γενικού συμφέροντος είναι δυνατόν 

-να κινήσει τις απαραίτητες διαδικασίες για απαγό¬ 
ρευση μιας παραπλανητικής διαφήμισης ή 

- να κινεί τις κατάλληλες διαδικασίες για να απαγορευ- 
θεί η διαφήμιση αυτή εάν επίκειται η δημοσίευσή της αλλά 
δεν έχει ακόμη δημοσιευθεί, έστω και αν δεν αποδεικνύε- 
ται πραγματική απώλεια ή ζημία ή πρόθεση ή αμέλεια εκ 
μέρους του διαφημιζόμενου. 

Ακόμη προκειμένου να εξαλειφθούν τα μακροχρόνια 
αποτελέσματα μιας παραπλανητικής διαφήμισης η οποία 
έχει απαγορευθεί με οριστική απόφαση, ο ΕΟΦ είναι δυ¬ 
νατόν να απαιτήσει την πλήρη ή μερική δημοσίευση της 
απόφασης αυτής, στα μέσα μαζικής ενημέρωσης με τη 
μορφή που κρίνει κατάλληλη καθώς και την επιπλέον δη¬ 
μοσίευση μιας διορθωτικής ανακοίνωσης. 

3. Στα πλαίσια των διατάξεων που αναφέρονται στην 
παράγραφο 1, ο ΕΟΦ μεριμνά ώστε κάθε απόφαση που 
λαμβάνεται βάσει της παραγράφου 2 να αιτιολογείται κατά 
τρόπο ακριβή και να κοινοποιείται στον ενδιαφερόμενο με 
την αναφορά των ενδίκων μέσων που προβλέπει η ισχύ- 
ουσα νομοθεσία, καθώς και της προθεσμίας εντός της 
οποίας μπόρούν να ασκηθούν. 

4. το παρόν άρθρο δεν αποκλείει τον εκούσιο έλεγχο 
της διαφήμισης φαρμακευτικών , προϊόντων από οργανι¬ 
σμούς αυτοελέγχου και την προσφυγή σε τέτοιους οργα¬ 
νισμούς, εφόσον θα υπάρξουν διαδικασίες και ενώπιον 
των οργανισμών αυτών. 

5. Οι διατάξεις του Ν. 1916/91 (Α' 132) «για την προ¬ 
στασία του καταναλωτή και άλλες διατάξεις» έχουν ανά¬ 
λογη εφαρμογή ως προς τον έλεγχο της διαφήμισης φαρ¬ 
μακευτικών προϊόντων. 


Άρθρο 31 (άρθρο 13, ΟΔ/92/28/ΕΟΚ) 

1. Ο κάτοχος της άδειας κυκλοφορίας φαρμακευτικού 
προϊόντος δημιουργεί στην επιχείρησή του επιστημονική 
υπηρεσία επιφορτισμένη με την ενημέρωση τη σχετική με 
τα φαρμακευτικά προϊόντα που διαθέτει στην αγορά. 

2. Ο υπεύθυνος της κυκλοφορίας φαρμακευτικού προ¬ 
ϊόντος 

-θέτει στη διάθεση ή κοινοποιεί στον ΕΟΦ ένα αντί¬ 
γραφο κάθε διαφήμισης που πραγματοποίησε η επιχεί¬ 
ρησή του, συνοδευόμενο από δελτίο όπου αναγράφονται 
οι παραλήπτες, ο τρόπος μετάδοσης και η ημερομηνία της 
πρώτης μετάδοσης 

- εξασφαλίζει ότι η διαφήμιση φαρμάκων που πραγμα¬ 
τοποιεί η επιχείρησή του είναι σύμφωνη με τα όσα ορίζει η 
παρούσα υπ. απόφαση. 

- εξασφαλίζει ότι οι ιατρικοί επισκέπτες που εργάζονται 
για την επιχείρησή του είναι καταρτισμένοι κατά τρόπο 
επαρκή και τηρούν τις υποχρεώσεις που έχουν δυνάμει 
του άρθρου 26 παράγραφοι 2 και 3. 

- παρέχει στα αρμόδια όργανα του ΕΟΦ τις πληροφο¬ 
ρίες και τη συνδρομή που απαιτούν για την εκτέλεση των 
καθηκόντων τους. 

- να μεριμνά για την άμεση και πλήρη τήρηση των απο¬ 
φάσεων του ΕΟΦ. 

Αρθρο 32 (άρθρο 14, ΟΔ/92/28/ΕΟΚ) Κυρώσεις 

Οι διατάξεις του αρ. 33 του Ν. 1316/83 (ΦΕΚ 3Α) όπως 
ισχύει, έχουν εφαρμογή για την επιβολή ποινών και κυρώ¬ 
σεων, σε περίπτωση παράβασης των διατάξεων της πα¬ 
ρούσας. 

Άρθρο 33 

Οι διατάξεις αυτής της κοινής Υπουργικής απόφασης 
ισχύουν από την 1η Ιανουάριου 1993. 

Επίσης από την 1 η Ιανουάριου 1994 αιτήσεις άδειας κυ¬ 
κλοφορίας ή ανανέωσης υπάρχουσας άδειας απορρίπτο¬ 
νται όταν η επισήμανση και το φύλλο οδηγιών δεν είναι 
σύμφωνα προς τις διατάξεις της παρούσας Υπουργικής 
απόφασης. 

Άρθρο 34 

Από τις διατάξεις αυτής της Υπουργικής Απόφασης δεν 
προκαλείται δαπάνη σε βάρος του Κρατικού Προϋπολογι¬ 
σμού. 

Η παρούσα Υπουργική Απόφαση να δημοσιευθεί στην 
Εφημερίδα της Κυβερνήσεως. 

Αθήνα, 23 Ιουνίου 1993 

